**Profilaktiniai sveikatos tikrinimai** – viena iš svarbiausių priemonių darbuotojų saugai ir sveikatai užtikrinti, užbėgti už akių profesinėms ligoms bei išvengti nelaimingų atsitikimų darbe.

**VšĮ Mažeikių PSPC profilaktiniame 200 kabinete atliekami šie profilaktiniai sveikatos tikrinimai:**

* **vairuotojų;**
* **dirbančių ir norinčių įsidarbinti asmenų;**
* **norinčių įsigyti civilinį ginklą ar pratęsti jau turimą leidimą asmenų;**
* **traukinio mašinistų ir kitų darbuotojų, kurių veikla susijusi su geležinkelio eismu;**
* **vidaus vandenų transporto specialistų ir jūrininkų.**

Išankstinė registracija vykdoma tel. 844395179 arba internetu <https://ipr.esveikata.lt/?municipality=33&organization=1000098209>

**Vairuotojų sveikatos tikrinimas**

Asmenys, **norintys įgyti ar pasikeisti vairuotojo pažymėjimą**, privalo pateikti:

* asmens tapatybę patvirtinantį dokumentą;
* vairuotojo pažymėjimą (tikrinantis pakartotinai);
* asmens medicininę knygelę (sveikatos pasą, forma Nr. 048/a), jei dirba vairuotoju pagal darbo sutartį;
* užpildytą ir pasirašytą Vairuotojo garbės deklaraciją ir klausimyną dėl miego apnėjos (galima užpildyti ir atvykus).

**Dirbančių ir norinčių įsidarbinti asmenų sveikatos tikrinimas**

Asmenys, norėdami įsidarbinti ar jau dirbantys galimos profesinės rizikos sąlygomis, privalo pateikti:

* asmens tapatybę patvirtinantį dokumentą;
* asmens medicininę knygelę (sveikatos pasą, forma Nr. 048/a) (dirbantys) arba privalomojo sveikatos patikrinimo medicininę pažymą (forma Nr. 047/a) (norintys įsidarbinti), kurias užpildo ir išduoda darbdavys.

Sveikatos portale [www.esveikata.lt](http://www.esveikata.lt) darbdavys savo darbuotojui arba norinčiam įsidarbinti asmeniui gali užpildyti formą E048 arba E047 ir nurodyti profesinės rizikos veiksnius. Tokiu atveju asmeniui, kuriam atliekamas profilaktinis sveikatos patikrinimas, nereikės turėti popierinio sveikatos paso, o jo profilaktinės patikros elektroninė pažyma bus pateikta paskyroje [www.esveikata.lt](http://www.esveikata.lt/);

***Norinčių įsigyti civilinį ginklą ar pratęsti jau turimą leidimą asmenų sveikatos tikrinimas***

Asmenys, norintys įsigyti civilinį ginklą ar pratęsti jau turimą leidimą, privalo pateikti:

* asmens tapatybę patvirtinantį dokumentą;
* charakteristiką iš darbovietės ar seniūnijos;
* gydytojo psichiatro išvadą (forma 049/a);
* užpildytą ir pasirašytą Asmens, norinčio gauti leidimą įsigyti ginklą, garbės deklaraciją, kurioje savo parašu patvirtina, kad per pastaruosius 10 metų anonimiškai ir privačiai nesigydė pas gydytojus psichiatrus ar vaikų ir paauglių psichiatrus arba gydytojus priklausomybės ligų psichiatrus (galima užpildyti ir atvykus).[ASMENS, NORINČIO ĮSIGYTI GINKLĄ, GARBĖS DEKLARACIJA](https://www.poliklinika.lt/uploads/pdf%20dokumentai/ASMENS%2C%20NORIN%C4%8CIO%20GAUTI%20LEIDIM%C4%84%20%C4%AESIGYTI%20GINKL%C4%84%2C%20GARB%C4%96S%20DEKLARACIJA_2020.pdf)

***Vidaus vandenų transporto specialistų ir jūrininkų sveikatos tikrinimas***

Vidaus vandenų transporto specialistai ir jūrininkai privalo pateikti:

* asmens tapatybę patvirtinantį dokumentą;
* užpildytą ir pasirašytą vidaus vandenų transporto specialisto, jūrininko bei motorinių pramoginių laivų ir kitų motorinių plaukiojimo priemonių laivavedžio garbės deklaraciją (sveikatos tikrinimo klausimyną);
* norintys įsidarbinti turi pateikti privalomojo sveikatos patikrinimo medicininę pažymą (forma Nr. 047/a), kurią užpildo ir išduoda darbdavys;
* gydytojo psichiatro parengtą pažymą (forma Nr. 027/a). [LAIVAVEDŽIO GARBĖS DEKLARACIJA](https://www.poliklinika.lt/uploads/pdf%20dokumentai/Laivavedzio_garbes_deklaracija.pdf)